Diari Oficial de la Generalitat Valenciana


Sumari del DOGV 3615, del 29-10-1999 (1999/9143)

ACORD de 19 d'octubre de 1999, del Govern Valencià, pel qual s'aprova la sol·licitud d'AS Contreras, SA, per la qual sol·licita el canvi de titularitat de la declaració d'interés comunitari de 23 de desembre de 1998, en favor d'Agip España, SA, per a la instal·lació de dues àrees de servei en el terme municipal de Villargordo del Cabriel.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3615

Data del DOGV
:   29-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9143


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 d'octubre de 1999, del Govern Valencià, pel qual s'aprova la sol·licitud d'AS Contreras, SA, per la qual sol·licita el canvi de titularitat de la declaració d'interés comunitari de 23 de desembre de 1998, en favor d'Agip España, SA, per a la instal·lació de dues àrees de servei en el terme municipal de Villargordo del Cabriel. [1999/M9143]
  
El Govern Valencià, en la reunió del dia 19 d'octubre de 1999, adoptà l'acord següent:
  
Vista la sol·licitud del senyor Félix Alonso Zorita, en nom i representació d'AS Contreras, SA, per la qual sol·licita el canvi de titularitat de la declaració d'interés comunitari, de la instal·lació de dues àrees de servei, en el terme municipal de Villargordo del Cabriel, del qual resulten els següents:
  
Antecedents de fet
  
Primer
  
El Govern Valencià, en la reunió de data 23 de desembre de 1998, acordà aprovar l'ordenació per a instal·lar dues àrees de servei promogut per AS Contreras, SA, en el terme municipal de Villargordo del Cabriel, com a actuació integral d'interés comunitari que s'ha de desenvolupar en els termes previstos en l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable.
  
Segon
  
El 4 de febrer de 1999, el senyor Félix Alonso Zorita, en nom i representació d'AS Contreras, SA, va presentar l'escrit segons el qual:
  
«a) Tenim establit un acord amb la multinacional petroliera Agip España, SA, per a la venda dels terrenys, amb les seues corresponents autoritzacions, a fi que siga la mencionada companyia la que realitze les obres i explote les instal·lacions que ens ocupen.
  
b) En compliment de l'apartat d), del punt 3 de l'acord del Govern Valencià, ens comprometem formalment a remetre'ls de forma immediata, tan prompte com es formalitze, la còpia de l'escriptura pública de compravenda, a fi que puguen tramitar el canvi de titularitat».
  
El 18 de març de 1999, es va presentar un nou escrit continuació de l'anterior, segons el qual:
  
«Per la present els ratifiquem la realització mitjançant escriptura pública de la mencionada compravenda, i s'adjunta la fotocòpia de la dita escriptura.
  
Així mateix, per mitjà del present document transmetem a la mencionada societat tots els drets que ens pogueren correspondre derivats de les qualificacions i autoritzacions concedides per aquest organisme».
  
Al dit escrit s'adjunta, per fotocòpia, l'escriptura de 26 de febrer de 1999, atorgada davant del notari de Madrid, senyor Emilio Villalobos Bernal. Segons la dita escriptura AS Contreras, SA, ven a Agip España, SA, part de la parcel·la 155, senceres les parcel·les 160, 173, 174, 175, 176 i part de la parcel·la 177, d'una superfície total en totes aquestes de 28.727 m2, i ven, a més, senceres les parcel·les 48 i 85, part de les parcel·les 47, 49, 80, 81, 82, 83, 84, 86, 87, 88 i 120, d'una superfície total de 50.216 m2; totes les citades corresponen al polígon 8 del terme municipal de Villargordo del Cabriel.
  
Tercer
  
El Servei Territorial d'Urbanisme i Ordenació Territorial de València va emetre un informe favorable de la sol·licitud de canvi de titularitat de la promoció d'actuació integral.
  
Quart
  
El conseller d'Obres Públiques, Urbanisme i Transports, en data 20 d'abril de 1999, va emetre un informe favorable del present canvi de titularitat.
  
Fonaments de dret
  
Primer
  
Mitjançant Acord de 23 de desembre de 1998, el Govern Valencià aprovà l'ordenació urbanística relativa a l'atribució d'ús i aprofitament per a instal·lar dues àrees de servei en el terme municipal de Villargordo del Cabriel, i l'adjudicà a la mercantil AS Contreras, SA, que li atorga la legitimació necessària a l'efecte de l'article 20 de la Llei 4/1992, de 5 de juny, de la Generalitat Valenciana, per a promoure la instal·lació de les dues àrees de servei.
  
Segon
  
La sol·licitud formulada suposa una modificació subjectiva, sense que s'afecten les condicions objectives de l'acord ni afecte les característiques, impacte territorial o emplaçament. Que igualment, el mateix acord disposà que «tot canvi que es produïsca en la titularitat de la promoció de l'actuació integral necessitarà l'autorització prèvia del Govern Valencià».
  
Tercer
  
El canvi de titularitat en la promoció de l'actuació integral comportarà al nou titular la subrogació en tots els drets i les obligacions dimanants de l'Acord de 23 de desembre de 1998, del Govern Valencià, que aprovà la declaració d'interés comunitari per a la instal·lació de dues àrees de servei.
  
Quart
  
D'acord amb l'anterior i amb allò que s'ha disposat en l'article 20.2, primer paràgraf, de la Llei sobre Sòl No Urbanitzable, correspon el procediment a la Conselleria d'Obres Públiques, Urbanisme i Transports, i que la competència per a autoritzar resideix en el Govern Valencià.
  
De conformitat amb allò que s'ha establit en els preceptes legals citats i concordants de general i pertinent aplicació, i a proposta del conseller d'Obres Públiques, Urbanisme i Transports, el Govern Valencià
  
ACORDA
  
Aprovar el canvi de titularitat de la promoció integral a favor d'Agip España, SA.
  
Contra el present acord, que posa fi a la via administrativa, es podrà interposar recurs potestatiu de reposició davant del Govern Valencià en el termini d'un mes, comptador des de l'endemà de la notificació d'aquest, d'acord amb allò que s'ha establit en els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim de les Administracions Públiques i del Procediment Administratiu Comú; o bé, el recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquest, de conformitat amb allò que s'ha disposat en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.
  
València, 19 d'octubre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO